**ΠΕΜΕΝ ΣΤΕΦΕΝΣΩΝ ΠΕΕΜΑΓΕΝ**

**12 Ιούλη 2013**

**ΔΕΛΤΙΟ ΤΥΠΟΥ - ΚΑΤΑΓΓΕΛΙΑ**

Για άλλη μια φορά η πλειοψηφία της Ε.Ε της ΠΝΟ με την στάση της στηρίζει την πολιτική του κεφαλαίου, της κυβέρνησης, της Ευρωπαϊκής Ένωσης, αρνήθηκαν την σύγκληση της Εκτελεστικής Επιτροπής παρά την απαίτηση από τις 10 Ιούλη των ναυτεργατικών σωματείων ΠΕΜΕΝ – ΣΤΕΦΕΝΣΩΝ – ΠΕΕΜΑΓΕΝ – ΠΕΝΗΗΕΝ, για άμεση συνεδρίαση με θέμα οργάνωση και συμμετοχή στην Πανελλαδική απεργία στις 16 Ιούλη.

Οι δυνάμεις του κυβερνητικού – εργοδοτικού συνδικαλισμού της πλειοψηφίας της ΠΝΟ, αρνούνται την ανάπτυξη αγώνων για την υπεράσπιση των δικαιωμάτων των ναυτεργατών, των εργαζομένων. Η κυβέρνηση στις κατευθύνσεις της Ε.Ε, του ΔΝΤ, με νέο πολυνομοσχέδιο «οδοστρωτήρα», καταργεί την ΕΓΣΣΕ τις κλαδικές ΣΣΕ και τον κατώτερο μισθό, πρόσθετες περικοπές στον ΕΟΠΥΥ, νέα φοροεπιδρομή στο λαϊκό εισόδημα, μαζικές απολύσεις στο δημόσιο και κατάργηση της αποζημίωσης στις απολύσεις στο ιδιωτικό τομέα, με την ανεργία να παίρνει εκρηκτικές διαστάσεις.

Η πλειοψηφία της ΠΝΟ υπονομεύει ακόμα και τις ίδιες τις αποφάσεις της, αρνήθηκαν σε παρέμβαση του κλιμάκιου στις 10/7/2013 στον Λιμενάρχη της Πάτρας, να αναδείξουν τις ευθύνες της Λιμενικής αρχής που οργιάζει η απλήρωτη εργασία και η παραβίαση του χρόνου εργασίας των ναυτεργατών. Την ίδια ώρα με υπουργικές αποφάσεις οδηγούνται στην στρατιά των ανέργων 214 ναυτεργάτες από 6 πλοία της γραμμής Πάτρα – Ιταλία, με συντριπτικό χτύπημα των ναυτεργατών στις γενικές υπηρεσίες, διευρύνοντας την «μαύρη» ανασφάλιστη εργασία, την ανεργία, την εντατικοποίηση της εργασίας, με δυσμενείς συνέπειες και για το ΝΑΤ.

**Καλούμε τους ναυτεργάτες, τους εργαζόμενους να απομονώσουν τις δυνάμεις του κυβερνητικού εργοδοτικού συνδικαλισμού, να δυναμώσει ο ταξικός αγώνας με οργάνωση – συσπείρωση δυνάμεων, σε σύγκρουση με την πολιτική του κεφαλαίου και των εκπροσώπων του, για την υπεράσπιση των δικαιωμάτων της εργατικής – λαϊκής οικογένειας, για την ανάπτυξη πολύμορφων αγωνιστικών και απεργιακών κινητοποιήσεων για την υπεράσπιση των δικαιωμάτων μας.**

**ΟΛΟΙ ΣΤΗΝ ΠΑΝΕΛΛΑΔΙΚΗ ΑΠΕΡΓΙΑ ΣΤΙΣ 16 ΙΟΥΛΗ ΚΑΙ ΣΤΗΝ ΑΠΕΡΓΙΑΚΗ ΣΥΓΚΕΝΤΡΩΣΗ ΤΟΥ ΠΑΜΕ ΣΤΗΝ ΟΜΟΝΟΙΑ ΣΤΙΣ 10.30 ΤΟ ΠΡΩΙ.**

**ΟΙ ΔΙΟΙΚΗΣΕΙΣ ΤΩΝ ΕΝΩΣΕΩΝ**

* **ΠΑΝΕΛΛΗΝΙΑ ΕΝΩΣΗ ΜΗΧΑΝΙΚΩΝ ΕΜΠΟΡΙΚΟΥ ΝΑΥΤΙΚΟΥ**
* **ΠΑΝΕΛΛΗΝΙΑ ΕΝΩΣΗ ΚΑΤΩΤΕΡΩΝ ΠΛΗΡΩΜΑΤΩΝ ΜΗΧΑΝΗΣ Ε.Ν «Ο ΣΤΕΦΕΝΣΩΝ»**
* **ΠΑΝΕΛΛΗΝΙΑ ΕΠΑΓΓΕΛΜΑΤΙΚΗ ΕΝΩΣΗ ΜΑΓΕΙΡΩΝ ΕΜΠΟΡΙΚΟΥ ΝΑΥΤΙΚΟΥ**